সিমোনা হালেপ
সিমোনা হালেপ (রোমানীয় উচ্চারণ: [siˈmona haˈlep]; জন্ম: ২৭ সেপ্টেম্বর, ১৯৯১) কোস্তানার ডরুজান শহরে জন্মগ্রহণকারী রোমানিয়ার পেশাদার মহিলা টেনিস খেলোয়াড়। ২০১৭ থেকে ২০১৯ সালের মধ্যে তিনি ২ বার শীর্ষ স্থান অধিকার করেন, মোট ৬৪ সপ্তাহের জন্য। এটি WTAর ইতিহাসে ১১তম। তিনি ২০১৭ ও ২০১৮ বর্ষ শেষ শীর্ষ স্থান অধিকার করেছিলেন। তিনি ২টি একক গ্ৰ্যান্ড স্ল্যাম জিতেছেন- ২০১৮ ফ্রেঞ্চ ওপেন এবং ২০১৯ উইম্বলডন। তিনি ২০১২ সাল শেষে তিনি প্রথমবারের মতো বিশ্বের শীর্ষ ৫০ র‌্যাঙ্কিংয়ে প্রবেশ করেন। আগস্ট, ২০১৩ সালে শীর্ষ ২০ ও অস্ট্রেলিয়ান ওপেনের কোয়ার্টার ফাইনাল শেষে ২৭ জানুয়ারি, ২০১৪ সালে শীর্ষ ১০-এর সদস্য হন যা অব্যাহত থাকে ৮ অগাস্ট, ২০২১ অব্দি - ৩৭৩ সপ্তাহ ধরে। এটি ইতিহাসে ৮ম দীর্ঘতম।